
ŠAKIŲ RAJONO SAVIVALDYBĖS ADMINISTRACIJOS 
TARYBOS VEIKLOS ADMINISTRAVIMO SKYRIAUS
VEDĖJO PAREIGYBĖS APRAŠYMAS
				
I SKYRIUS
PAREIGYBĖS CHARAKTERISTIKA

1. Pareigybės lygmuo – skyriaus (biuro, tarnybos) vadovas (V lygmuo).
2. Šias pareigas einantis valstybės tarnautojas tiesiogiai pavaldus savivaldybės administracijos direktoriui.
				
II SKYRIUS
VEIKLOS SRITIS

3. Dokumentų valdymas.
4. Kitos specialiosios veiklos sritys. 
				
III SKYRIUS
PAREIGYBĖS SPECIALIZACIJA

5. Organizuoti ir koordinuoti savivaldybės tarybos, tarybos komitetų posėdžių darbą.
6. Atlieka savivaldybės tarybos komitetų ir tarybos posėdžių sekretoriaus funkcijas.
				
IV SKYRIUS
FUNKCIJOS

7. Įstaigos vadovui pavedus atstovauja įstaigai santykiuose su kitomis įstaigomis, organizacijomis bei fiziniais asmenimis.
8. Konsultuoja su struktūrinio padalinio veikla susijusiais klausimais. 
9. Priima su struktūrinio padalinio veikla susijusius sprendimus.
10. Rengia ir teikia pasiūlymus su struktūrinio padalinio veikla susijusiais klausimais. 
11. Vadovauja struktūrinio padalinio veiklų vykdymui arba prireikus vykdo struktūrinio padalinio veiklas.
12. Valdo struktūrinio padalinio žmogiškuosius išteklius teisės aktų nustatyta tvarka.
13. Vadovauja su struktūrinio padalinio veikla susijusių dokumentų rengimui arba prireikus rengia su struktūrinio padalinio veikla susijusius dokumentus.
14. Padeda savivaldybės merui planuoti savivaldybės tarybos veiklą.
15. Vykdo Šakių rajono savivaldybės administracijos Tarybos veiklos administravimo skyriaus nuostatuose numatytas funkcijas.
16. Vykdo kitus nenuolatinio pobūdžio su struktūrinio padalinio veikla susijusius pavedimus.
				
V SKYRIUS
SPECIALIEJI REIKALAVIMAI

17. Išsilavinimo ir darbo patirties reikalavimai:
17.1. išsilavinimas – aukštasis universitetinis išsilavinimas (bakalauro kvalifikacinis laipsnis) arba jam lygiavertė aukštojo mokslo kvalifikacija; 
17.2. studijų kryptis – viešasis administravimas;
17.3. darbo patirties trukmė – ne mažiau kaip 5 metai. 
				
VI SKYRIUS
KOMPETENCIJOS

18. Bendrosios kompetencijos ir jų pakankami lygiai:
18.1. komunikacija – 4;
18.2. analizė ir pagrindimas – 4;
18.3. patikimumas ir atsakingumas – 4;
18.4. organizuotumas – 4;
18.5. vertės visuomenei kūrimas – 4.
19. Vadybinės ir lyderystės kompetencijos ir jų pakankami lygiai:
19.1. lyderystė – 4;
19.2. veiklos valdymas – 4;
19.3. strateginis požiūris – 4.
20. Specifinės kompetencijos ir jų pakankami lygiai:
20.1. informacijos valdymas – 4.
21. Profesinės kompetencijos ir jų pakankami lygiai:
21.1. dokumentų valdymas – 4.

